《向伯恭侍郎致政芗林筑一堂名之曰企疏晋陵孙某闻而赋诗二首 其二》
宋代·孙觌

且学方回痴，莫羡董公健。谁令躯七尺，浪作青紫楦。

更摇乞怜尾，仍出吊丧面。芗林有老仙，蚤具佛眼见。

国恩倘粗酬，已债遂焚券。驱除竹马弃，狼藉刍狗践。

寥寥汉二傅，千岁一关楗。竟日饮无何，更补离骚传。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。